Video: Masjien blaai spesiaal jou koerantSkermskoot uit die video Joseph Herscher van New York bou die interessantste kettingreaksie-masjiene en sy video’s is reeds meer as 10 miljoen keer gekyk. Volgens sy webwerf het hy sy eerste suigstokkiemasjien gebou toe hy vyf jaar oud was. Joseph het in sy vroeë 20’s weer ŉ toestel gebou wat sy hele woonstel vol gestaan het. Die hindernisbaan het drie minute lank geduur om te voltooi en ŉ hamer het uiteindelik ŉ eier stukkend geslaan. Hy was onseker wat hy met die toestel kon doen en het dit op video vasgelê en op die internet gepubliseer. “Creme that Egg” is meer as 3 miljoen keer gekyk en dit het hom aangepor om nog groter toestelle te bou. Hy het in Nieu-Seeland grootgeword. Talle van sy toestelle word beskryf as “Rube Goldberg Machines™” gebaseer op die bekende Amerikaanse tekenprentkunstenaar wat ingewikkelde katoeters gebou het en eenvoudige takies op ŉ baie moeilike wyse voltooi het. In dié video het Joseph ŉ baie ingewikkelde masjien gebou wat sy koerant kan omblaai.